Second Cook - per diem in Roslindale, Massachusetts | Careers at Hebrew SeniorLife (HSL)
Second Cook - per diem Africa | Protea Boekhuis
Voetspore is tans in Madagaskar, waar hulle die afgelope naweek die Suid-Afrikaanse vlag laat wapper het in Morondava, ter ondersteuning van die Springbokke se Rugbywêreldbeker-wedstryd teen Nieu-Seeland. Lees meer oor dié jongste ekspedisie op Voetspore se webtuiste en loer na die foto’s op Facebook:
by Protea Boekhuis on Aug 19th, 2015 Tweet
Die lewe is ‘n avontuur – daarvan kan Johan Badenhorst getuig. Sy agtste reisjoernaal, Voetspore op die ewenaar: ‘n Reis van Lamu tot Muanda, het vanjaar by Protea Boekhuis verskyn, en skaars was die ink droog toe vertrek die Voetspore-span weer na hul volgende opwindende bestemming.
Lees Books LIVE se onderhoud met die ervare avonturier:
5 interessante dinge wat jy op jou reise ontdek het
In Afrika kom jy altyd reg.
In Afrika voel jy soos ’n ontdekkingsreisiger.
Jy kan soveel, luister, vra, op TV kyk … daar is niks soos die ware Jakob nie. Gaan beleef dit self.
Geduld is ’n essensiële element van ’n Afrikareis. Tog kom daar tye om ferm te wees.
Hoe deegliker jy beplan, hoe makliker is dit om aanpasbaar te wees.
4 goed wat jy die meeste mis as jy op die pad is
My koerant, vroeg in die oggend
Rugby op Saterdae
3 wenke vir mense wat in jou Voetspore wil volg
Moet nie uitstel nie, doen dit nou.
As jy wag tot jy genoeg geld het, sal jy dit nooit doen nie.
Moenie bang wees nie, dit is baie makliker as wat jy dink, en baie meer bevredigend as waarop jy hoop.
2 items wat jy altyd op jou het
’n Goeie kaart of GPS
’n Klompie dollars of Euro, weggesteek iewers in my voertuig, net vir ’n noodgeval
1 groot les wat jy op die harde manier moes leer
Moet geen amptenaar by ’n ambassade vertrou wat sê jy kan ’n visum op die grens kry nie. Sorg dat jy alles het voor jou vertrek, en gaan die geldigheidsdatums sorgvuldig na.
Kom ontmoet Badenhorst vanjaar by Pretoria se eerste Boekejol en Filmrolfees wat vanaf 26 tot 29 Augustus sal geskied. Volg die Voetspore-span op Facebook vir nog nuus, foto’s en video’s.
Foto van Johan en Alma Badenhorst met dank aan Voetspore se Facebook-blad
Kom geniet ’n manneoggend met Voetspore legende Johan Badenhorst in Pretoria
by Protea Boekhuis on Jul 16th, 2015 Tweet
Die NG Gemeente Lyttelton-Oos nooi jou graag na ‘n manneoggend saam met die bekende reisiger en avonturier, Johan Badenhorst.
Badenhorst is die regisseur en vervaardiger van die gewilde televisie-reisprogram, Voetspore, en die outeur van ‘n reeks reisboeke, waarvan die jongste, Voetspore op die ewenaar: ‘n Reis van Lamu tot Muanda, onlangs by Protea Boekhuis verskyn het.
Kom sit aan vir ‘n heerlike ontbyt saam met Badenhorst op Saterdag, 25 Julie in die kerksaal. Die geleentheid begin om 9:00 en kaartjies kos R150 per persoon.
Datum: Saterdag, 25 Julie 2015
Plek: NG Gemeente Lyttelton-Oos
Van Riebeeckrylaan 228
RSVP: Lodewyk, 012 664 4458, 072 157 1190
Potgooi: Piet van Rooyen lees voor uit sy nuwe digbundel, Reisiger te perd
by Protea Boekhuis on Apr 23rd, 2014 Tweet
Piet van Rooyen het onlangs met Margot Luyt gesels op haar RSG-radioprogram, Vers en Klank. Hy vertel meer oor sy nuwe digbundel, Reisiger te perd, en lees van sy gunstelingverse voor. Van Rooyen, ‘n professor in politieke wetenskap aan die Universiteit van Namibië, noem dat hy van kindsbeen af lief is vir perde en bedank sy oupa, ‘n perdeteler, vir sy vroeë blootstelling aan dié pragdiere. Luister na die potgooi:
Nuut: In Reisiger te perd dig Piet van Rooyen oor perde in literatuur
by Protea Boekhuis on Jan 10th, 2014 Tweet
Piet van Rooyen se digbundel Reisiger te perd verskyn hierdie maand op Protea Boekhuis se rakke:
Die Namibiese skrywer Piet van Rooyen bring met hierdie bundel gedigte twee van sy groot liefdes bymekaar: perdry en lees. Volgens Van Rooyen is dit verbasend watter groot rol die perd in die wêreldletterkunde speel en hoeveel verwysings na perde in belangrike literêre werke gevind kan word. Met die aantekeninge wat hy oor ’n aantal jare oor perde in prosawerke gemaak het as basis – hy het poësie met opset nie ingesluit nie – het Van Rooyen die verse van hierdie bundel geskep. Die gedigte is nie direkte vertalings nie, maar vrye verbeeldingsvlugte met die gegewe van die oorspronklike tekste as vertrekpunt. Skrywers histories en kultureel so ver van mekaar verwyder soos Homeros en Isabel Allende, Vergilius en Kazuo Ishiguro, Voltaire en Virginia Woolf word in die bundel verteenwoordig. In sommige gedigte speel die perd ’n sentrale rol, in ander is daar net terloopse verwysings na perde, maar byna altyd word die perd geplaas in ’n konteks wat so raak geteken word dat die gedigte klein kamees van uiteenlopende eras, samelewings en ruimtes word. Oor die outeur
“’n Vaardige skryfster in eie reg”: Herman Toerien oor Myra Scheepers se Om die Nguni-vure
by Protea Boekhuis on Jul 18th, 2013 Tweet
Herman Toerien het onlangs vir Koerant.com geskryf oor Myra Scheepers se debuut-kortverhaalbundel, Om die Nguni-vure. Scheepers het verlede jaar met dié versameling volksverhale op die ouderdom van 80 gedebuteer. Toerien skryf dat Scheepers die Zoeloe-kultuur se verhaleskat ontgin het en dit vir die nageslag bewaar het. Wanner die skryfster op 80 debuteer, en boonop die bekende skryfster, Riana Scheepers se ma is, is dit maklik om af te dwaal en “Om die Nguni-vure” deur ‘n onregverdige bril te beoordeel. Die boek hét immers sy eie meriete, en verdien ‘n suiwer bespreking. Die westerse beskawing het sy rykdom aan verhale, veral kinderverhale, wat onder meer deur die Grimm-broers opgeteken is. Volledige artikel: Koerant.com
e-Boek opsies – Laai nou af! e-Boek: Om die Nguni-vure deur Myra Scheepers
Laai hierdie e-boek nou af byLittleWhiteBakkie.com